
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-85/II-26
Датум: 14.10.2026.године

З А П И С Н И К 

са 10. седнице Изборне Комисије општине Шид одржане дана 14.10.2026. године у 13. 00 часова у сали Скупштине општине Шид.

	Седници присуствују: Слађана Маховац, председник, Јована Петровић, заменик члана, Стеван Лазић, заменик члана,   Драган Гутић, члан, Далибор Тарлаћ, заменик члана,Снежана Радека, члан, Живан Мирић. члан, Александар Радин, заменик члана, Радован Пробојчић, члан,  Ивана Пезић, члан, Жељана Зец, Вукашин Јовић, члан,, Љиљана Клисурић, заменик члана,  Јована Витас Миланковић, члан,  Александра Божић, члан, Љубиша Чавић, заменик члана, Мира Тарајић, члан,  Сандра Марковић, заменик члана,  Александар Павловић, Ђорђе Радосављевић, заменик члана, Јела Мијатовић, члан, Војислав Куљански, Ивана Тркуља Јовановић, заменик члана, Давид Старовлас, заменик члана, Милица Јаш, члан, Борислав Кулачанин, заменик члана, Јована Дамјановић, члан, Јелена Ранисављевић, заменик члана

Бојана Мравик, секретар, Милица Угљешић, заменик секретара

Одсутни: Дејан Логарушић,  Јелена Шушкић, Мирослав Нонковић, Велинка Масал Античевић,   Милош Стевановић,  Бранимир Ћућа, Милутин Анђелковић, Павле Скленар, Ружица Влаисављевић, Александра Ковачевић, Теодора Басрак, Јасмнинка Зец, Дајана Стевић,  Савка Гашић
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање, те је за данашњу седницу  предложио следећи 

ДНЕВНИ РЕД:

1. Доношење  решења о именовању председника и чланова бирачког одбора и њихових заменика у сталном саставу на територији општине Шид за сва  бирачка места ( 1-39) за спровођење избора за народне посланике Народне скупштине расписаних за 25.октобар 2026.године.
2. Доношење решења о именовању чланова и заменика чланова бирачког одбора у проширеном саставу на територији општине Шид за сва бирачка места ( 1-39) за спровођење избора за народне посланике Народне скупштине расписаних за 25.октобар 2026.године;
3. Питања, предлози, информације.


Како није било примедби и  других предлога за дневни ред, исти је   усвојен већином гласова.

       				 РАД ПО УТВРЂЕНОМ ДНЕВНОМ РЕДУ

1. Доношење  решења о именовању председника и чланова бирачког одбора и њихових заменика у сталном саставу на територији општине Шид за сва  бирачка места ( 1-39) за спровођење избора за народне посланике Народне скупштине расписаних за 25.октобар 2026.године.

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике,  да су благовремено стигли предлози овлашћених предлагача, за предлагање лица у бирачки одбор у сталном саставу, у складу са којим предлозима је припремљено свих 39 Решења о именовању председника и чланова бирачког одбора и њихових заменика у сталном саставу на територији општине Шид. Недостајући члнаови у сталном саставу које нису предложили овлашчени предлагачи Посланичких група на одређеним бирачким местима, у складу са законским прописима, предложио је начелник управе. Потом је отворила дискусију. Како се нико није јавио за реч, приступило се гласању. Комисија је једногласно донела Решење о именовању председника и чланова бирачког одбора и њихових заменика у сталном саставу на територији општине Шид за сва  бирачка места ( 1-39).

2. Доношење решења о именовању чланова и заменика чланова бирачког одбора у проширеном саставу на територији општине Шид за сва бирачка места ( 1-39) за спровођење избора за народне посланике Народне скупштине расписаних за 25.октобар 2026.године;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике,  да су благовремено стигли предлози овлашћених предлагача, за предлагање лица у бирачки одбор у проширеном  саставу, у складу са којим предлозима је припремљено свих 39 Решења  о именовању чланова и заменика чланова бирачког одбора у проширеном саставу на територији општине Шид за сва бирачка места ( 1-39) за спровођење избора за народне посланике Народне скупштине расписаних за 25.октобар 2026.године. Потом је отворила дискусију. Како се нико није јавио за реч, приступило се гласању. Комисија је једногласно донела Решење  о именовању чланова и заменика чланова бирачког одбора у проширеном саставу на територији општине Шид за сва бирачка места ( 1-39) за спровођење избора за народне посланике Народне скупштине расписаних за 25.октобар 2026.године.

3. Питања, предлози и информације

Поводом  ове тачке дневног реда  Живан Мирић је  покренуо иницијативу да би Комисија требало да регулише гласање ван бирачког места,  с обзиром да ово питање  РИК није прецизнио уредио, односно да Изборна комисија дефинише ко и на који начин би требало да чини поверенике бирачког одбора за гласање ван бирачког места,која се то лица могу пријавити за гласање ван бирачког места, под којим условима,   те је поводом ове тачке дневног реда више чланова узело активно учешће у дискусији која се нарочито тицала великог броја бирача у претходном изборном циклусу које се  пријавило за гласање ван бирачког места, да Шид у погледу овог броја пријављених  предњачи, имајући у виду да је таквих лица било више од хиљаду у претходном изборном циклусу. На крају дискусије,  секретар,а  потом и председница је истакла, да је гласање ван бирачког места дефинисано Законом, да је јасно утврђена структура повереника БО,  а како се РИК стара о законитости избора, да није у надлежности изборне комисије дефинисање овог питања. Такође је указано да  РИК поводом овог, али и других питања има на свом званичном  сајту неколико обука које су доступне свима на увид.  Потом је Председница инцијативу ставила на гласање. Комисија је већином гласова одбила ову иницијативу.
	За реч се потом јавила и секретар Комисије  са предлогом да  сходно законским одредбама утемељеним у Закону о избору народних посланик, у члану 41. став 3,  Комисија на данашној седници  донесе решење којим ће дати овлашћење једном члану изборне комисије, да у случају промене чланова и њихових заменика, као и председника и њихових заменика у  бирачким  одборима, доноси одговорајућа решења о измени ових лица. Председница је отворила дискусију поводом овог предлога. Драган Гутић се јавио за реч и предложио да то лице буде председница Изборне комисије. Како других предлога није било, Председница је ставила на гласање овај предлог. Комисија је већином гласова усвојила предлог, те донела одгаварајућу одлуку којим је дала овлашћење председници изборне комисије да може да доноси решења о измени решења у случају промена именованих лица у сталном и проширеном саставу бирачких одбора.

Председник закључује 10.седницу Изборне комисије општине Шид  у 13.45 часова.

Председник:							    Записничар.

